મળતી માહિતી અનુસાર કડોદરા ક્રિષ્ના નગર ખાતે છેલ્લા એક વર્ષથી દેશી દારૂનો ધંધો કરતા માથાભારે બુટલેગર શંકરભાઈ બાવિષ્કાર તથા તેમની પત્ની નિશાબેન પુત્ર છોટુભાઈ પુત્રી આશા અને ગંગા સામે શાંતિનગરના રહીશો દ્વારા 6 માસ અગાઉ જિલ્લા પોલીસવડા જિલ્લા કલેક્ટરથી લઈ સ્થાનિક કચેરીએ ફરિયાદ કરી હતી અને એમનો દારૂનો ધંધો બંધ કરાવવા જણાવ્યું હતું તેમ છતાં ગુલાબી નોટોના ભારનીચે  દબાયેલી પોલીસ દ્વારા કોઈપણ કાર્યવાહી ન કરવામાં આવતા આ બુટલેગરો બેખોફ બન્યા હતા અને દિનપ્રતિદિન ત્યાંના રહીશોને ધાકધમકી આપી એક પ્રકારનો ખોફ અજમાવવાનો શરૂ કર્યો હતો આ બુટલેગરોના ત્રાસથી પરેશાન થયેલા ક્રિષ્ના નગરના રહેવાસીઓ આજરોજ કડોદરા પોલીસ મથકે મોટી સંખ્યામાં એકત્રિત થઈને પોલીસ સામે રોષ વ્યકત કર્યો હતો અને દારૂનું ખુલ્લેઆમ વેચાણ કરતા બુટલેગરનો વીડિઓ મોબાઈલમાં લાવી અધિકારીને બતાવ્યો હતો અને બુટલેગરને ઝડપી પાડી તેની સામે કાયદેસરની કાર્યવાહી કરવા જણાવ્યું હતું.